P1 gir etter, spiller Agnete Johnsens Grand Prix-vinnerlåt
Som VG tidligere har omtalt, har det sittet langt inne for NRKs musikksjefer å spille Melodi Grand Prix-låter i år, trass i statskanalens store satsing på konkurransen. Les også: – NRK må slutte å være flaue over Grand Prix Forrige uke ble det kjent at ungdomskanalen P3 har satt Johnsens vinnerlåt «Icebreaker» i rotasjon. Fikk du med deg? – Forbannet på NRK Nå har også P1 snudd. I kanalens nye spillelister, som ble spikret i dag, er «Icebreaker» lagt inn på C-listen. Det betyr fire avspillinger ukentlig. B-listen gir syv spillinger, A-listen gir 11. Sjekk: Ny triumf for Grand Prix-stjernen – Jeg er kjempeglad og takknemlig for at P1 legger «Icebreaker» inn i sine lister, sier Agnete Johnsen til VG. – Det er svært hyggelig at de synes låten er sterk nok til å kunne spilles på kanalen. Så du denne? – Hun har Mona Lisa-forførerisk blikk i kamera P1s musikksjef Atle Bredal har tidligere fortalt VG at han har to viktige ankepunkter mot årets Grand Prix-sanger. – I år er det ingen som synger på norsk. Norsk språk er viktig for P1. I tillegg er låtene og produksjonene veldig «unge», så da faller de litt utenfor for vår del, sa han like før den norske finalen ble sendt på TV. Nå sier Bredal det nylig er bestemt at P1 skal sende den europeiske finalen i midten av mai, og at fast rotasjon av Norges bidrag er en følge av dette. – Etter at Agnete vant Grand Prix har vi sett at her kan det være vinnersjanser i Eurovision Song Contest også. Så da er det helt naturlig at vi spiller låten, og vi kommer til å øke rotasjonen nærmere finalen. Bredal påpeker at P1 har spilt «Icebreaker» daglig siden Grand Prix-seieren var et faktum, men da i forbindelse med Grand Prix-relatert redaksjonell omtale. Hans tidligere kritikk mot deltagerne står han fast ved. – Samtidig er det slik at en låt står mer ut alene, enn når den er del av en stor, homogen pakke. Om Freddy Kalas hadde vunnet er det ikke sikkert vi hadde spilt hans låt.
Grand Prix-vinneren fikk liten radiostøtte i forkant av konkurransen. Nå kommer Norges største kanal på banen.